बॉलीवुड के इस म्यूजिक डायरेक्टर को होटल ने लगाया चूना, 3 अंडे के लिए थमा दिया 1600 रुपये का बिल  
म्यूजिक डायरेक्टर को 1600 रुपये के पड़े तीन अंडे
ट्विटर पर यूं बताई दास्तां
खूब वायरल हो रहा है ट्वीट
बॉलीवुड के मशहूर म्यूजिक डायरेक्टर शेखर रवजियानी (Shekhar Ravjianii) अपने सुपरहिट गानों के लिए जाने जाते हैं. उनकी और विशाल डडलानी (Vishal Dadlani) की जोड़ी ने बॉलीवुड में कई सुपरहिट सॉन्ग दिए हैं. दोनों को विशाल-शेखर (Vishal Shekhar) के नाम से भी जाना जाता है. शेखर रवजियानी (Shekhar Ravjianii) ने हाल ही में एक ट्वीट किया है, जो खूब सुर्खियां बटोर रहा है. उन्होंने इस ट्वीट में एक होटल का जिक्र किया है, जिसने तीन उबले अंडों के लिए उनसे काफी ज्यादा पैसे ले लिए.

Rs. 1672 for 3 egg whites???
That was an Eggxorbitant meal pic.twitter.com/YJwHlBVoiR

शेखर रवजियानी (Shekhar Ravjianii) ने इस संबंध में एक ट्वीट किया है. उन्होंने लिखा: "3 उबले अंडों के लिए 1672 रुपये? यह अंडे काफी महंगे पड़े." उन्होंने फैन्स को इस तरह यह बताया कि एक होटल ने कैसे उनसे इन अंडों के लिए इतने रुपये ले लिए. शेखर रवजियानी ने इसका बिल भी ट्विटर पर शेयर किया. उनके ट्वीट पर यूजर्स की जमकर प्रतिक्रिया आ रही हैं. उनका यह ट्वीट खूब वायरल हो रहा है. इससे पहले भी बॉलीवुड एक्टर राहुल बोस को भी केले के लिए काफी ज्यादा पैसे देने पड़े थे.
शेखर रवजियानी (Shekhar Ravjianii) एक भारतीय संगीत निर्देशक और रिकॉर्ड निर्माता हैं. उन्होंने कुछ बॉलीवुड फिल्मों में अभिनय भी किया है. उनमें से एक है 'नीरजा'. इस फिल्म में सोनम कपूर ने लीड रोल निभाया था. बता दें कि शेखर रवजियानी और विशाल डडलानी की जोड़ी काफी लोकप्रिय है. उनकी जोड़ी ने कई फिल्मों में सफल संगीत निर्देशन किया है जिसमें शामिल है झनकार बीट्स, ओम शांति ओम, तारा रम पम, सलाम नमस्ते, दस, ब्लफमास्टर, टशन, बचना ऐ हसीनों, दोस्ताना, आई हेट लव स्टोरिज, अंजाना अंजानी और ब्रेक के बाद आदि शामिल है.